CELEX: 62006TA0135
Language: ro
Date: 2010-09-29 00:00:00
Title: Cauzele T-135/06-T-138/06: Hotărârea Tribunalului din 29 septembrie 2010 — Al-Faqih și alții/Consiliul ( Politica externă și de securitate comună — Combaterea terorismului — Măsuri restrictive împotriva unor persoane și entități care au legătură cu Osama ben Laden, cu rețeaua Al Qaida și cu talibanii — Înghețarea fondurilor — Drepturi fundamentale — Dreptul la respectarea proprietății, dreptul de a fi ascultat și dreptul la un control jurisdicțional efectiv )

4.12.2010   
            
            
               RO
            
            
               Jurnalul Oficial al Uniunii Europene
            
            
               C 328/28
            
         Hotărârea Tribunalului din 29 septembrie 2010 — Al-Faqih și alții/Consiliul
   (Cauzele T-135/06-T-138/06) (1)
   
   (Politica externă și de securitate comună - Combaterea terorismului - Măsuri restrictive împotriva unor persoane și entități care au legătură cu Osama ben Laden, cu rețeaua Al Qaida și cu talibanii - Înghețarea fondurilor - Drepturi fundamentale - Dreptul la respectarea proprietății, dreptul de a fi ascultat și dreptul la un control jurisdicțional efectiv)
   2010/C 328/46
   Limba de procedură: engleza
   
      Părțile
   
   
      Reclamanți: Al-Bashir Mohammed Al-Faqih (Birmingham, Regatul Unit), Sanabel Relief Agency Ltd (Birmingham), Ghunia Abdrabbah (Birmingham) și Taher Nasuf (Manchester, Regatul Unit) (reprezentanți: inițial N. Garcia-Lora, solicitor, și S. Cox, barrister, ulterior N. Garcia-Lora și E. Grieves, barrister)
   
      Pârât: Consiliul Uniunii Europene (reprezentanți: M. Bishop și E. Finnegan, agenți)
   
      Interveniente în susținerea pârâtului: Comisia Europeană (reprezentanți: inițial P. J. Kuijper, ulterior C. O’Reilly și J. Aquilina, ulterior E. Paasivirta și P. Aalto, și în final E. Paasivirta și M. Konstantinidis, agenți) și Regatul Unit al Marii Britanii și Irlandei de Nord (reprezentanți: C. Gibbs, Z. Bryanston-Cross și S. Ossowski, agenți, asistați de A. Dashwood, barrister)
   
      Obiectul
   
   Cerere de anulare a articolului 2 din Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al Qaida și cu talibanii și de abrogare a Regulamentului (CE) nr. 467/2001 al Consiliului privind interzicerea exportului anumitor mărfuri și anumitor servicii în Afganistan, care consolidează interdicția zborurilor și extinde înghețarea fondurilor și a altor resurse financiare decise împotriva talibanilor din Afganistan (JO L 139, p. 9, Ediție specială, 18/vol. 1, p. 189), astfel cum a fost modificat pentru a 63-a dată prin Regulamentul (CE) nr. 246/2006 al Comisiei din 10 februarie 2006 (JO L 40, p. 13, Ediție specială, 18/vol. 4, p. 182), prin care numele reclamanților au fost introduse în anexa I la Regulamentul nr. 881/2002.
   
      Dispozitivul
   
   
               1.
            
            
               Conexează cauzele T-135/06-T-138/06 în vederea pronunțării hotărârii.
            
         
               2.
            
            
               Anulează articolul 2 din Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al Qaida și cu talibanii și de abrogare a Regulamentului (CE) nr. 467/2001 al Consiliului privind interzicerea exportului anumitor mărfuri și anumitor servicii în Afganistan, care consolidează interdicția zborurilor și extinde înghețarea fondurilor și a altor resurse financiare decise împotriva talibanilor din Afganistan, astfel cum a fost modificat pentru a 63-a dată prin Regulamentul (CE) nr. 246/2006 al Comisiei din 10 februarie 2006, în măsura în care îi privește pe reclamanți, domnii Al-Bashir Mohammed Al-Faqih, Taher Nasuf și Ghunia Abdrabbah și societatea Sanabel Relief Agency Ltd.
            
         
               3.
            
            
               Obligă Consiliul Uniunii Europene să suporte, pe lângă propriile cheltuieli de judecată, cheltuielile de judecată efectuate de reclamanți, precum și sumele plătite de Tribunal cu titlu de asistență judiciară.
            
         
               4.
            
            
               Regatul Unit al Marii Britanii și Irlandei de Nord și Comisia Europeană suportă propriile cheltuieli de judecată.
            
         
      (1)  JO C 165, 15.7.2006.